OSNOVNA ŠKOLA „ANŽ FRANKOPAN“ KOSINJ

GORNJI KOSINJ 49

53 203 KOSINJ

KLASA: 001-03/23-03-02

URBROJ: 2125-32-01-23-01

Kosinj, 10. srpnja 2023. godine

Na temelju članka 15. stavka 2. Zakona o javnoj nabavi (Narodne novine 120/16, 114/2022) i čl. 52 Statuta Osnovne škole „Anž Frankopan“ Kosinj (KLASA: 012-03/21-01-2, URBROJ: 2125/32-21-01-1, 27. svibnja 2022. godine ) te Pravilnika o provedbi postupaka jednostavne nabave (KLASA: 401-05/17-01-1; URBROJ: 2125/32-17-01-1, od 20. travnja 2017. godine), Školski odbor, na 8. sjednici održanoj dana 10. srpnja 2023. godine, donio je sljedeći

**PRAVILNIK O IZMJENAMA PRAVILNIKA O PROVEDBI POSTUPAKA**

 **JEDNOSTAVNE NABAVE**

**Članak 1.**

U Pravilniku o provedbi postupaka jednostavne nabave, KLASA: 401-05/17-01-1, URBROJ: 2125/32-17-01-1 od 20. travnja 2017. godine, (u daljnjem tekstu: Pravilnik)

Članak 1. stavak 1. mijenja se i glasi:

„U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu roba, usluga i radova, procijenjene vrijednosti do 26.540,00 eura za nabavu roba i usluga, odnosno do 66.360,00 eura za nabavu radova (u daljnjem tekstu: jednostavna nabava) za koje sukladno odredbama Zakona o javnoj nabavi ne postoji obveza provedbe postupaka javne nabave.„

**Članak 2.**

Članak 3. stavak 1., 4. i 5. mijenjaju se i glasi:

„Pripremu i provedbu postupaka jednostavne nabave, vrijednosti jednake ili veće od 9.290, 00 eura provodi stručno povjerenstvo naručitelja koje imenuje ravnatelj Škole internom odlukom, te određuje njihove obveze i ovlasti u postupku jednostavne nabave.

U pripremi i provedbi postupka jednostavne nabave moraju sudjelovati najmanje 2. (dva) ovlaštena predstavnika, od kojih 1 (jedan) može imati važeći certifikat na području javne nabave u postupcima jednostavne nabave procijenjene vrijednosti iznad 9.290, 00 eura.

Pripremu i provedbu jednostavne nabave jednake ili veće 2.650,00 eura, a manje od 9.290,00 eura provode ovlašteni predstavnici, prema Planu nabave naručitelja.

Priprema i provedba jednostavne nabave do 2.650,00 eura provodi se sukladno članku 5. ovog Pravilnika.“

**Članak 3.**

Članak 4. mijenja se i glasi:

„Odgovorna osoba naručitelja donosi Odluku o imenovanju stručnog povjerenstva jednostavne nabave jednake ili veće od 9.290, 00 eura., koja obavezno sadrži:

- naziv predmeta nabave,

- procijenjenu vrijednosti nabave,

- podatke o osobama koje provode postupak,

a može sadržavati i podatke o ponuditeljima kojima će se uputiti poziv na dostavu ponude te ostale bitne podatke.“

**Članak 4.**

Naslov iznad članka 5. Pravilnika mijenja se i glasi:

**„IV. PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOSTI MANJA OD 2.650,00 EURA (BEZ PDV-a)“**

Članak 5. mijenja se i glasi:

„Nabava radova, roba i usluga procijenjene vrijednosti manje od 2.650,00 eura provodi se izdavanjem narudžbenice ili zaključivanjem ugovora s jednim gospodarskim subjektom po vlastitom izboru. Narudžbenica obavezno sadrži podatke o: vrsti roba/radova/usluga koje se nabavljaju uz detaljnu specifikaciju jedinica mjere, količina, jediničnih cijena te ukupnih cijena, roku i mjestu isporuke, načinu i roku plaćanja, gospodarskom subjektu-dobavljaču.“

**Članak 5.**

Naslov iznad članka 6. Pravilnika mijenja se i glasi:

**„V. PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 2.650,00 EURA ( BEZ PDV-a), A MANJA OD 9.290,00 EURA (BEZ PDV-a)“**

Članak 6. stavak 1. i 8. mijenjaju se i glase:

„Nabavu radova, roba i usluga procijenjene vrijednosti jednake ili veće od 2.650,00 eura, a manja od 9.290,00 eura, naručitelj provodi pozivom na dostavu ponuda od najmanje 2. (dva) gospodarska subjekta po vlastitom izboru.

Nabava vrijednosti jednake ili veće od 2.650,00 eura, a manja od 9.290,00 eura, provodi se zaključivanjem ugovora s odabranim gospodarskim subjektom. Ugovor potpisuje ravnatelj Škole.“

**Članak 6.**

Naslov iznad članka 7. Pravilnika mijenja se i glasi:

**„VI. PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 9.290,00 EURA, A MANJA OD 26.540,00 EURA (66.360,00) EURA“**

Članak 7. stavak 1. mijenja se i glasi:

„Kod postupaka jednostavne nabave jednake ili veće od 9.290,00 eura, a manje od 26.540,00 eura za nabavu robu i usluga odnosno do 66.360,00 eura za radove, naručitelj šalje poziv na dostavu ponuda na adrese najmanje 3 (tri) gospodarskih subjekata po vlastitom izboru. Poziv na dostavu ponuda upućuje se na način koji omogućuje dokazivanje da je isti zaprimljen od strane gospodarskog subjekta (dostavnica, povratnica, izvješće o uspješnom slanju telefaksom, potvrda e-mailom).„

**Članak 7.**

Članak 8. mijenja se i glasi:

„Za jednostavnu nabavu vrijednosti jednake ili veće od 2.650,00 eura, Naručitelj može u pozivu za dostavu ponuda odrediti razloge isključenja i uvjete sposobnosti ponuditelja uz shodnu primjenu odredbi Zakona o javnoj nabavi.

**Članak 8.**

Članak 9. mijenja se i glasi:

„Za jednostavnu nabavu vrijednosti jednake ili veće od 2.650,00 eura, Naručitelj u postupku jednostavne nabave može od gospodarskih subjekata tražiti jamstvo za ozbiljnost ponude, jamstvo za uredno ispunjenje ugovora, jamstvo za otklanjanje nedostataka u jamstvenom roku i jamstvo o osiguranju za pokriće odgovornosti iz djelatnosti na koje se na odgovarajući način primjenjuju odredbe Zakona o javnoj nabavi.“

**Članak 9.**

Članak 10. mijenja se i glasi:

„Za jednostavne nabave vrijednosti jednake ili veće od 9.290,00 eura na odredbe o zaprimanju dostavljenih ponuda i na odredbe o sadržaju i načinu izrade te načinu dostave ponuda na odgovarajući se način primjenjuju odredbe Zakona o javnoj nabavi. Za jednostavne nabave vrijednosti do 9.290,00 eura ponude se zaprimaju na dokaziv način (osobna dostava, dostava poštom i sl.).“

**Članak 10**.

Članak 11. stavak 1. mijenja se i glasi:

„Otvaranje ponuda obavlja se kod svih postupaka jednostavne nabave vrijednosti jednake ili veće 9.290,00 eura. Otvaranje ponuda može biti javno.

**Članak 11.**

Članak 13. stavak 1. mijenja se i glasi:

„Kod jednostavne nabave vrijednosti jednake ili veće 9.290,00 eura, Naručitelj na osnovi rezultata pregleda i ocjene ponuda donosi Obavijest o odabiru najpovoljnije ponude koji se temelji na kriteriju za odabir ponude.“

**Članak 12.**

 Članak 14. stavak 1. mijenja se i glasi:

„Naručitelj će poništiti postupak jednostavne nabave vrijednosti jednake ili veće od 9.290,00 eura iz razloga propisanim odredbama Zakona o javnoj nabavi.“

**Članak 13.**

Ovaj Pravilnik stupa na snagu danom donošenja. Pravilnik će se objaviti na oglasnoj ploči Škole i na mrežnim stranicama Škole.

Predsjednica Školskog odbora:

Mirjana Prša, dipl.uč.

 Ravnateljica:

 Zrinka Vukelić, dipl. uč.